ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

PROIECT DE HOTĂRÂRE

- privind cesionarea contractului de concesiune nr. 2209/23.02.2011

Având în vedere:

- prevederile OUG nr. 57/2019 privind Codul administrativ, cu modificările şi completările ulterioare;


- contractul de concesiune nr. 2209/23.02.2011 încheiat între Consiliul Local Boldeşti-Scăeni şi domnul David Constantin  modificat prin actul adițional nr. 10763/07.10.2011;
- cererea înregistrată sub nr. 17129/14.10.2025 din partea concesionarului David Constantin, prin mandatar David Vasilica prin care se solicită cesionarea contractului de concesiune nr. 2209/23.02.2011; 

-  procura autentificată sub nr. 204/15.07.2024;

- contractul de vânzare-cumpărare autentificat sub nr. 289/22.08.2025 referitor la construcția aflată pe terenul în suprafaţă de 379 mp, proprietatea domnului David Constantin;

- Hotărârea Consiliului Local nr. 26 din 23.02.2021 privind aprobarea Inventarului bunurilor care alcătuiesc domeniul privat al orașului Boldești-Scăeni, cu modificările şi completările uletrioare;

- extrasul de carte funciară pentru informare emis pentru numărul cadastral 27713;
În temeiul prevederilor art. 108 lit. b) art. 129, alin. (2) lit. c), alin. (6) lit. b),  art. 139 alin. (1) şi alin. (3) lit. g)  şi ale art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,
Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă cesiunea contractului de concesiune nr. 2209/25.02.2011, încheiat între Consiliul Local al oraşului Boldeşti-Scăeni în calitate de concedent cedat şi domnul David Constantin, în calitate de concesionar cedent, către domnul David Ștefan Claudiu, în calitate de cesionar, conform contractului de cesiune prevăzut în anexă, care face parte integrantă din prezenta hotărâre.
Art.2. Se împuterniceşte primarul oraşului Boldeşti-Scăeni să semneze contractul de cesiune, precizat la articolul 1.

Art.3. Domnul David Ștefan Claudiu, în calitate de cesionar, va depune în contul concedentului deschis la Trezoreria Boldeşti-Scăeni, înainte de semnarea contractului de cesiune, echivalentul în lei a 303,20 euro la cursul BNR valabil în preziua constituirii, cu titlu de garanţie de bună execuţie a contractului.
Art.4. Contractul de cesiune va fi înscris în Cartea funciară a oraşului Boldeşti-Scăeni prin grija domnului David Ștefan Claudiu, în calitate de cesionar.

Art.5. Prezenta hotărâre se comunică prin grija Serviciului patrimoniu local şi monitorizare servicii publice, Serviciului buget, finanţe, contabilitate, impozite şi taxe, resurse umane şi salarizare, domnului Marin Sebastian  şi domnului David Ștefan Claudiu și se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

